# Burning Man

### от Уикипедия, свободната енциклопедия

Голяма дървена скулптура на човек е изгорена, което дава името на фестивала. (2006 г.)

Burning Man (в превод "Горящ човек" или "Горящ мъж") е едноседмичен културен ежегоден фестивал с международно участие, провеждащ се от 1986 г. насам една седмица преди и включвайки уикенда на Деня на труда (Labor day) (в началото на септември) в САЩ.

Настоящото местоположение на фестивала е в северозападна Невада в пустинята Блек Рок, на около 144 км (90 мили) северо-североизточно от град Рино. През 2006 г. участват 39 100 души, а през 2005 г. 36 500.

Създатели на фестивала са Лари Харви и Джери Джеймс, които за първи път са го организирали с приятели на плажа Бейкър Бийч в Сан Франциско. Фестивала се провежда от 1991 г. в пустинята в Невада. От 1996 г. фестивала има и официална тема, за 2006 г. тя е "Надежда и страх: Бъдещето". Burning Man се e провел от 28 август до 4 септември през 2006 г.

В Burning Man е включено всевъзможни видове изкуство: от огромни постройки до малки предмети показвани сред пустинята. По подобие на самата скулптура символизираща фестивала, част от изложените творби се изгарят, докато други се даряват или запазват за други изложения или следващите издания на Burning Man. Много от обектите са интерактивни и карат участниците във фестивала да ги изучават или да направят нещо. Например във храм участниците пишат на малки дървени плочки възпоменания за починали близки и ги оставят после на мястото или на други се пишат бележки с пожелания за следващите участници, които изтеглят стари такива и пишат нови.

Храм на Burning Man (2006 г.)

През нощта освен горенето на творбите, Burning Man се превръща в един купонджийски град. Платформи-коли и диджейове пускат музика за хилядите участници във фестивала. Голяма част от музиката през 2006 г. е електронна, но се пуска всевъзможна музика като рап, ска, пънк, поп, рага, рок и друга. Тъй като фестивалът е анти-комерсиален, на него се продават много малко, необходими или дребни неща, като кафе или лед например. Поради тази причина алкохолът, който се предлага е абсолютно безплатен. Цялата атмосфера на фестивала е на взаимопомощ.

Сателитна снимка на Блек Рок Сити през 2005 г.

Фестивалът има правило, че всичко, което са донесли участниците, трябва да си го вземат и върнат с тях обратно, тъй като той е направен изцяло от доброволци и няма специализирана служба, която да чисти след тях, а задачата се стоварва на група доброволци в края на фестивала.

Фестивалът Burning Man e изцяло разположен в пустинята Блек Рок. Географски погледнато фестивалът се разделя грубо на две големи части, това са Блек Рок Сити и останалата част от пустинята. Блек Рок Сити е временният град, който се създава заедно с фестивала в който отсядат участниците. Той е с формата на полукръг. По главната улица на вдлъбнатата част по периферията на кръга също могат да се видят творби на изкуството, преобразени коли и всякакви други чудати неща, които са включени във фестивала. Голяма част от творбите обаче са разположени извън Блек Рок Сити в останалата част на пустиня.

Стоунхендж пресъздаден с компютри. Компютърният Стоунхендж е огледално копие на древният, запазвайки разположението и ъглите на древният паметник. (2006 г.)

Много от творбите имат скрит, дълбок смисъл, който отразява нашата действителност, търси отговори на проблеми, гледат към бъдещето или изразяват отношение. Например, пресъздаването на Стоунхендж с компютри отразява значението им в модерната действителност, така както каменните блокове са били начин на изразяване на тогавашната действителност от древните хора построили някогашния Стоунхендж.

## [редактиране] Галерии

### [редактиране] 2006

Храм | Бамбукова постройка

### [редактиране] 2005

### [редактиране] 2004

Няколко хиляди велосипедисти на Burning Man през 2004.

### [редактиране] 2002

Неоновият човек през нощта | Лагер Арктика | Храмът на радостта | Храмът на радостта, подпален

## [редактиране] Външни препратки

- Официална страница на Burning Man
- Burning Man - разнообразна информация с много снимки и аудио на страницата на Сан Франциско Кроникъл

Взето от „http://bg.wikipedia.org../../../b/u/r/Burning_Man_8f2f.html“.

Категории: Субкултури | Фестивали | Музикални фестивали | Невада

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- 日本語